**NÓRÁP ÖNKORMÁNYZAT**

**KÉPVISELŐ-TESTÜLETE**

8591 Nóráp Kossuth utca 48.

***Szám***: Pk 77-4/2022.

**Jegyzőkönyv**

***Készült***: Nóráp Község Önkormányzat képviselő-testületének 2022. április 25-én 18.30 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő (4 fő)

Trombitás Ádám képviselő távolmaradását előzetesen bejelentette.

A lakosság részéről érdeklődő nem volt.

Tanácskozási joggal részt vett: Kissné Szántó Mária jegyző

**Antalné Ihász Mária polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

1. Képviselő-testületi határozatszámok javítása
2. Előterjesztés intézményi térítési díj megállapításához
3. Falunapi programokra pályázat
4. Vegyes ügyek

(meghívó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.)Képviselő-testületi határozatszámok javítása**

**Előadó: Kissné Szántó Mária jegyző**

**Kissné Szántó Mária jegyző** tájékoztatta a képviselőket, hogy a 2022. február 10-i ülésen a képviselő-testületi határozatszámok helytelenül kerültek megjelölésre, a két benyújtott Magyar Falu Program pályázatnál a 9. sorszámot 9a és 9b sorszámmal jelöltük, ami nem megfelelő, ugyanis a sorszámozásnak folyamatosnak kell lenni. Ezért a határozatszámok javítása szükséges, mégpedig úgy, hogy a 9a határozat száma 9-re a 9b határozatszáma 10-re változik, s ezzel a következő sorszámok is tolódnak: így a nyilvános ülésen hozott határozatoknál a 9a-11 sorszámig lévő határozatok száma 9-12-ig változik, a zárt ülésen hozott határozatok száma 11-16-ig 12-17-re változik. Kérem a módosítás elfogadását.

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**18/2022. (IV.25.) KT határozat**

Nóráp Község Önkormányzatának Képviselő-testülete a 2022. február 10-én hozott képviselő-testületi határozatok számát az alábbiak szerint módosítja: a nyilvános ülésen hozott 9a határozat száma 9-re, a 9b határozat száma 10-re, 10 határozat száma 11-re, 11 határozatszáma 12-re, a zárt ülésen hozott határozatoknál a 12 határozatszáma 13-ra- 13 határozatszáma 14-re, 14 határozatszáma 15-re, 15 határozat száma 16-ra, 16 határozatszáma 17-re változik.

Utasítja a képviselő-testület a jegyzőt, hogy a határozatszámok javításáról a határozatok nyilvántartásában gondoskodjon.

**Határidő**: azonnal

**Felelős**: jegyző

**2.) Előterjesztés kistérségi intézményi térítési díj megállapításához**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők az előterjesztés anyagát (jkv. 3. melléklete) a meghívóval együtt kézhez kapták. Mint az előterjesztésből megállapítható, a gondozottaknak 2022. április 1-től 2023. március 31-ig nem kell gondozási díjat fizetni, erre vonatkozók a rendelet módosítási javaslat. Javasolta elfogadását.

A képviselők a javaslattal egyetértettek, a polgármester kérte a testület tagjait a szavazásra.

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**19/2022. (IV.25.) KT határozat**

Nóráp Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6//2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Határidő:** folyamatos

**Felelős:** polgármester

**3.) Falunapi rendezvényre pályázat**

**Előadó: Antalné Ihász Mária polgármester**

**Antalné Ihász Mária polgármester**  szóbeli előterjesztésben tájékoztatta a képviselőket, hogy a Somló-Marcalmente-Bakonyalja LEADER Akciócsoporthoz a Helyi Fejlesztési Stratégia VP6-19.2.1.-77-5a-21 számú intézkedése alapján

lehetőség van a 2022. évi falunapi rendezvényhez pályázatot benyújtani. Javasolja, hogy éljenek a lehetőséggel és pályázzák meg a támogatási összeget. (programtervezet a jkv. 4. melléklete)

Kérte a hozzászólásokat, javasolta a pályázat benyújtásának támogatását.

Hozzászólás nem volt, a képviselők támogatták a javaslatot.

Nóráp Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**20/2022. (IV.25.) KT határozat**

Nóráp Község Önkormányzatának Képviselő-testülete pályázatot nyújt be a Somló-Marcalmente-Bakonyalja LEADER Akciócsoporthoz a Helyi Fejlesztési Stratégia VP6-19.2.1.-77-5a-21 számú intézkedése alapján.

A 2022. évi pályázat benyújtásának célja: „Nóráp – Falunap – 2022.” elnevezésű rendezvény szervezése.

A projekt összköltsége 246.000 Ft.

A projekt megvalósításához igényelt támogatás: 209.100 Ft.

A rendezvényhez 36.900 Ft önrészt az önkormányzat a 2022. évi költségvetéséből biztosítja.

A rendezvény helyszíne: 8591 Nóráp Kossuth utca 48. ( 126/3 helyrajzi szám: művelődési ház és udvara, játszótér)

Felkéri a képviselő-testület a polgármestert, hogy a pályázat benyújtásáról gondoskodjon.

**Felelős:** polgármester

**Határidő:** folyamatos.

**4.) Vegyes ügyek**

**Antalné Ihász Mária polgármester** tájékoztatta a képviselőket a nyertes Magyar Falu Pályázatokról: a színpad és sátorvásárlásra nyertek 4.996.663 Ft-ot, a játszótérre sporteszközök beszerzésére 5.685.750 Ft-ot, az összeg hamarosan megérkezik a számlára, a nyár elején elkezdhető a megvalósítás. Sajnos a Kup-Nóráp összekötő út felújításra vonatkozó pályázat első körben nem nyert, tartaléklistára került, a tartaléklistán lévő pályázatokról kb. decemberben döntenek.

Tájékoztatta továbbá a képviselőket, hogy a Pápakörnyéki Önkormányzatok Feladatellátó társulásától információt kért a házi segítségnyújtással kapcsolatos feladatokról, mivel tervezik, hogy a községben is – ha igény lenne rá – megszerveznék a feladatellátást.

A képviselők egyeztettek a következő rendezvényekről: a falu 90 éves lakójának köszöntése, anyák napja, gyermeknap.

Több napirend, hozzászólás nem volt, a polgármester a képviselő-testület nyilvános ülését 19.45 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző